ВСИЧКИ ГЕРОИ И СЛУЧКИ В ТОЗИ СЕРИАЛ СА ИЗМИСЛЕНИ.
ВСЯКА ПРИЛИКА С ДЕЙСТВИТЕЛНИ ЛИЦА И СЪБИТИЯ Е НАПЪЛНО СЛУЧАЙНА.
Добро утро. - Добро да е.
Как е?
Добро утро. Всичко е наред.
В теб ли е папката?
Да. - Момент.
Здравей, Амир. Как си?
Как си, Али?
Нали знаеш... Нещо ново?
Проверихме целия район.
Има само още една електростанция с телеметрична връзка с военните.
Подстанцията.
Пращам ти данни за неколцина важни инженери там.
Говори с тях.
Браво, Амир. Благодаря.
Не! Не убивай Милад.
Добро утро.
Някакви новини?
Чакаме.
А той как е?
Добре е.
Искам да говоря с него. - Не е добра идея.
Това не беше въпрос.
Само аз мога да влизам при него. Такава е заповедта.
Кой я е издал?
Началниците ми, които са и твои.
Той добре ли е?
Яде ли, пие ли вода?
На теб говоря!
Трябваше да го убием в апартамента.
Не ни е нужен.
Бъди благодарна, че още е жив.
Ти ли го казваш, или началниците ни?
Ясно.
Казвам ти,
ако нещо се случи с него, ти ще отговаряш.
Здравей, Мохамад. - Привет.
Добро утро, Тамар. Как си?
Какво правиш тук?
Дай да те прегърна.
Местим ли се?
Ще поговорим за всичко.
Боже, така се радвам, че си тук.
Сутринта получихме снимка от Фараз Камали.
Мордехай Рабинян, бащата на Тамар.
Кацнал е на "Ататюрк" три часа и 40 минути преди това.
Установяваме къде е отишъл.
Вероятно в някой истанбулски хотел.
Съдим по шарката на килима.
Тази търговска верига работи с много хотели в Истанбул.
Това е главната ни цел.
Как е жена му? - Говорих с д-р Бен Арзи.
Твърде рисковано е да лети скоро.
Добре, да говорим с Фараз и после ще решим как да процедираме.
Ще уведомя Кадош за отвличането на Мордехай.
Господине, дъщеря ми просто работи с компютри.
Добро момиче е, но малко завеяно.
Агент на "Мосад"?
Абсурд!
Шпионите притежават това умение - да не приличат на такива.
Така ги подбират.
А аз какво съм направил?
Не съм запознат със света на шпионажа,
но мислех, че и в него има морал и човещина.
Ясно.
Забравих, че говоря с човек от Революционната гвардия.
Вие отдавна сте изгубили чувството си за съвест.
Съсипахте такава прекрасна страна.
Не желая да слушам повече!
Нито дума!
Яж.
Благословен си, Господи, който създаваш плодовете на земята. Амин.
Кротувай. Никакви викове и врява.
Разбра ли?
Ало?
Не биваше да го правиш.
Вие само този език разбирате.
Предоставяме на жена ти възможно най-добрите медицински грижи.
Нямаме интерес да й навредим.
Ще я освободим след няколко дни.
Не ви вярвам.
Вие я отвлякохте.
Дайте да говоря с нея. - Не е възможно в момента.
Защо?
Нещо й се е случило ли?
Нищо не е станало. Правят й изследвания.
Когато се стабилизира, ще се обадим.
Междувременно искаме да обсъдим условията за освобождаването й.
Условията са ясни.
Ако жена ми не кацне в Истанбул до полунощ...
Ще екзекутирам Мордехай.
Моля те да се овладееш.
Срокът е до полунощ.
Не ме предизвиквайте.
Беше взел мерки, пренасочвайки сигнала
през отдалечен оператор в околностите на Стокхолм.
Ще действаме на два фронта:
размяна на пленници и проследяване.
ЕЛЕКТРИЧЕСКА ПОДСТАНЦИЯ, ТЕХЕРАН
Пархам Касрай?
Здравейте. Може ли да поговорим?
Имате ли уговорена среща?
За предпочитане е да бъде неофициална.
Може ли?
Кажете сега, г-н Пархам,
откога работите тук?
От 15 години.
Петнайсет? - Да.
Много време е това.
Явно познавате системите по-добре, отколкото жена си.
Наред ли е всичко?
Да, да.
Натоварен ден е, имам среща след няколко минути.
Извинявам се. Ще говоря направо.
Наскоро открихме, че сървърите ви са много несигурни.
Изглежда, че някои от тях са свързани с военните системи.
Възможно ли е?
Да, възможно е.
Но не са несигурни. Спомагателна система са.
Могат ли да бъдат спрени?
Не и от мен. Ще ви дам телефона на отговорника.
Дали изобщо знае кои са сървърите?
Предполагам, че да.
Трябва да бъдете напълно сигурен!
Г-н Пархам...
Нека това, което ще ви кажа, да си остане между нас.
Има вероятност чужди елементи да се опитат да хакнат сървърите
и да влязат във военните системи.
Не бива да го допускаме, нали?
Така е.
Да говорим със специалиста по сигурността и да се уверим, че си върши работата.
Добре.
Нека само се обадя, за да отложа срещата.
Идвам след минута.
Чакам ви отвън.
Много странно се държи, нали?
Милад, Пархам е. Къде си?
Не можем да влезем. Опасно е сега.
Отмених подадения сигнал.
Не изпращай онова видео.
Моля те, ти си ми като брат.
Отменил го е.
Можеш ли да изпратиш нов?
Имаш данните.
Ще отнеме време, докато вляза.
Достъпът е секретен, с код. А и той ще получи известие.
Сам трябва да го подаде.
Смяташ ли, че е възможно да го притиснем пак?
Ако говорим с него, ще го подплашим.
Видях как ме гледаше, няма ми доверие.
Ключът е Милад.
Нека говоря с него.
Мога да го убедя, Кадош.
Добре.
Как си?
Махай се.
Пийни вода.
Какъв е смисълът?
Бездруго ще ме убиете, нали?
Никой няма да те убива.
Значи всъщност си такава?
Агентка?
Израелка?
Ясно.
Месеци наред си ме подработвала.
Чатовете ни в тъмната мрежа, нещата, които правехме заедно...
Всичко е било постановка.
Сега е без значение.
Сляп ли съм бил?
Как можа да постъпиш така?
Съжалявам.
Идеята не беше да пострадаш.
Ако Карим не беше дошъл да ме заплашва,
всичко щеше да бъде наред. - Но не стана така, нали?
Не.
Не стана така.
Имаме проблем.
Пархам е отменил сигнала. Не можем да влезем.
Проблемът си е ваш.
И твой. И негов.
Защо? Значи все пак ще ни убиете.
Стига. Аз бях дотук.
Правете каквото щете.
Милад. - Чуваш ли какво ти казвам?
Не вярвам на нито една твоя дума
и няма начин да ти помагам за каквото и да било!
По-добре да умра!
Махай се!
Правиш грешка.
Колко приятно.
Адски приятно беше!
ИСТАНБУЛ, ТУРЦИЯ
ХОТЕЛ "ДИВАНИ"
И моята жена беше целият ми свят.
Рак.
Значи Арезу ви е казала всичко.
При жена ми ракът беше симптом, а не причина.
Трудностите й, нашите трудности,
далеч от скъпата ни родина,
в друга държава,
това я уби.
Спомина се от мъка горката.
Защо сте заминали?
Не сме ви правили проблеми.
Мечта ми беше да отида в Светите земи.
Да посетя Йерусалим,
да се моля на Стената на плача.
Когато отидох в Йерусалим за пръв път
и видях свещената стена, и стените, издигнати от мюсюлманите,
избухнах в сълзи.
Тогава?
Там съм като изгнаник.
Копнежът по Иран става все по-силен с времето.
Ужасно трудно ми беше.
Защо сте заминали тогава?
Само заради дъщеря ми.
Е, страхотно се е справила.
Виж докъде те докара.
Как си?
Кога ще се прибера?
Щом се уверим, че е безопасно за теб.
Искам да говоря с мъжа ми.
След малко.
Първо искам да поговорим.
Съпругът ти е отвлякъл невинен израелски гражданин.
Заплашва да го убие, ако не те пуснем.
Искам това да приключи. И на мен ми е неприятно.
Но не можеш да летиш в това състояние, повярвай ми.
Щом казвате.
Нахид, трябва да ми повярваш и да обясниш на мъжа си.
Не искам да направи нещо, за което после ще съжалява.
Успокой го, за да не навреди на някого.
Нестабилен е психически.
Нестабилен психически? Какъв избор му оставихте?
Какво щяхте да направите на негово място?
Да ти кажа честно...
Не знам дали бих постъпил като него.
Твърде много те обича.
Не го казвайте на жена си.
Не се тревожи за това.
Жена ми почина преди две години.
Едва ли мога да ви помогна.
Не го познавате.
Науми ли си нещо,
нищо не може да го разубеди.
Мисля, че ти ще успееш.
Обича те, ще те послуша.
Знаеш ли, преди много години,
когато още работех на терен,
изпаднах в много тежка ситуация.
Реших, че с мен е свършено.
И че нямам шанс.
Обадих се на жена ми, въпреки че е в разрез с правилата.
Позвъних й, за да се сбогувам, да й кажа последните си думи.
Бях си написал цяла реч,
но тя не ми позволи да й я прочета.
Спря ме.
Каза, че не иска да слуша, че няма да умра.
Заявих й, че не разбира. Няма спасение.
Край.
И тогава, вместо да спори с мен,
тя просто запя.
Нашата песен.
Изпейте ми я.
По-добре не.
Ако има струни в мен, неспирно те трептят.
Ако има в мен тревога, тя видна е почти.
Ако има в мен любов, тя тихо се разкрива.
Ако ли корен има в мен, той бавно ще расте...
Пеете ужасно.
Благодаря.
Какво означава?
Пее се за простичката любов.
Онази, ежедневната.
За нормалните неща в живота.
Прекрасно.
Ало?
Скъпи...
Какво става? - Как си?
Добре съм, слава богу.
Чувствах се отмаляла и те не искаха да рискуват.
Но вече съм по-добре.
А ти как си?
Притеснен.
Държат се добре с мен.
Ако е рекъл Бог, скоро ще се видим.
Миличък...
Казаха ми, че си отвлякъл човек,
израелски гражданин,
и заплашваш да го убиеш.
Не вярвай на лъжите им.
Значи не е вярно?
И сега си вкъщи и гледаш сапунка?
Знаеш, че мразя такива.
Виждаш ли? Има и плюсове да не съм при теб.
Не ти се налага да седиш и да гледаш турските ми сериали.
Мили мой...
Заклеваш ли се, че не си прекалил заради мен?
Бог няма да те върне сам.
Пусни го.
Нахид... - Чуй ме.
Сега не съм в състояние да се кача в самолет.
Заглушава сигнала, не го засичаме.
Ще отнеме няколко дни. Просто бъди търпелив.
Миличък, не бъди жесток като тях.
Не го наранявай.
Не мога да ти обещая.
Кълна се, че ще те върна у дома.
Нахид.
Любима.
Боли ме, че говориш от тяхно име.
Обещай ми повече да не общуваш с тях.
Нахид?
Сериозно говоря.
Ало?
Стига.
Писна ми от такива разговори.
Липсваш ми.
Гласът ти, прегръдката ти.
Нека си поговорим само двамата.
Нека слушат. Майната им.
Само искам да чувам гласа ти.
Какво да ти кажа?
Попей ми.
Фараз, толкова съм уморена. Просто искам да спя.
Ще ми попееш ли?
Миличка, не съм в състояние да пея.
Ако все още искаш
да бъдем приятели
и както в отминалите дни
редом да седим и зората да ни буди,
открий сърцето си наново,
мелодия различна намери...
Използва заглушител,
но алгоритмът засича песента в обаждане до Истанбул.
Ако искаш да си с мен,
побързай, докато е младост,
докле плътта ни костите покрива.
Не позволявай сърцето ми да е самотно
и оцвети нощта ми в друг нюанс,
мелодия различна подхвани,
обагрена като земята.
Не ме оставяй никога сама.
ХОТЕЛ "ДИВАНИ"
Бинго.
Бъди силен, любими.
Обичам те.
Скоро ще се видим.
Обещавам.
Може ли да попитам?
Как е тя?
Говорихте ли?
Влизай вътре.
Малко е неудобно там.
Казах да влизаш!
Стой вътре, ционистко псе!
Тамар.
Ето.
Е? - Благодаря.
Ти си емигрирала на шест, а аз бях на 15 години.
Прекарах детството и юношеството си тук.
Учих в мюсюлманско училище.
Но чак когато отидох в Израел,
се почувствах чужда.
За пръв път се върнах тук преди няколко години.
Бях изпратена,
за да прелъстя висш офицер, така че да ни разкрие тайна база.
Щабът на ПВО.
Чувала съм за това.
Няколко месеца имахме връзка,
която не се разви така, както бе предвидено.
Когато го погледнех,
сякаш виждах момче от нашия квартал.
Между нас имаше близост и общ език, какъвто не бях намирала с израелец.
Тамар...
Напълно те разбирам. Знам колко е лесно да се увлечеш.
Не прави тази грешка.
Не забравяй коя си всъщност.
Сега иди да го видиш.
Убеди го, но не със сърце,
а с разум.
Кадош...
Онзи офицер...
Къде е сега?
Няма значение.
За мен е мъртъв.
Не осъзнаваш положението си
и на какво е способна тази организация.
Какво значи това?
Да не мислиш, че само ти си на прицел?
Ще посегнат на близките ти. - Глупости.
Да ти покажа ли докъде са те проучили?
Не се погребвай заради егото си.
Его ли?
Убиха приятел пред очите ми.
Ще посегнат и на другите.
Кого браниш всъщност?
Режима, който мразиш ли?
Опитвам се да те спася. Нима не го разбираш?
Ако зависеше от тях, да са те убили още в комуната.
Ако мисията успее, ще те пуснат.
Но трябва да ни помогнеш.
Обади се на Пархам.
Успокой го.
Кажи му, че всичко ще бъде наред, защото наистина ще е така.
Ало?
Как си, друже?
Защо ми звъниш?
Отменил си сигнала за повреда.
Нямах избор.
Не чу ли съобщението ми?
Пархам, вземи се успокой.
Стига!
Не мога да ти помогна.
Пархам...
Онова видео е само началото.
Ако не го направиш, ще кажем на жена ти за всичките ти забежки.
И ще пратим записа на Революционната гвардия.
Всичко е заснето. Недей да правиш грешка.
Не ни разигравай.
Умолявам те...
Недей.
Подай отново сигнала за повреда.
Готово.
Получи се.
Пархам...
Не се тревожи, братле.
Чудесно.
Хосров, арестувай го.
Какво? - Ставай, предател!
Обещахте да нямам проблеми. - Нищо не съм обещавал.
Не сме приключили тук. - Върви.
Постъпи разумно.
Съжалявам те.
Въпреки че аз съм вързан за леглото,
ако сравним двама ни,
свободният съм аз.
Ти си окована.
Душата ти е черна.
И съм сигурен, че на мое място
би предала цялото си семейство.
Защото така стоят нещата във вашия свят.
Всичко, което докоснете, е обречено на смърт.
Сигурна ли си за операцията?
Напълно.
Ще я осъществим.
Нека самолетите излитат.
Добре.
Пази се.
Успех.
Имаме разрешение.
Приготви се. Тръгваме след 50 минути.
ТАТКО
БАЩА ТИ Е ОТВЛЕЧЕН ОТ РЕВОЛЮЦИОННАТА ГВАРДИЯ.
ПРЕДАЙ СЕ, ИНАЧЕ ТОЙ ЩЕ ПЛАТИ.
Тамар, какво има?
Тамар?
Вярно ли е?
Кой ти го прати? - Отговори ми.
Не е отвлечен от Гвардията и не е в Иран.
Къде е, какво...
Станало е тази сутрин. Имаме грижата.
Как можа да не ми кажеш! - Тамар...
Знам, че не е възможно, но те моля да забравиш това сега.
Погледни ме.
Най-добрите ни агенти са го поели.
Ще го върнат, кълна ти се. - Те ще го убият...
Той ще умре. Знам как става. - Не.
Няма.
Не мисли за това сега.
Докато приключим, вече ще е в добри ръце.
Не мога да тръгна сега, не мога...
А какво, ще чакаш ли?
Стигнахме дотук, да довършим нещата.
Хайде.
Тръгвай.
Да.
Да действаме.
Хайде.
По моя команда.
Здравейте. - Добър вечер.
Обадихме ви се преди малко, за да запазим стая с голяма спалня.
Тина и Пол Ричардсън.
Паспортът, моля.
Свързаха се с интернета на хотела. Открийте стаята му.
Екип 3...
Какво става на задния вход?
Няма никакво движение.
Къде са, мамка им?
ХАВА ПАРДАЗ
Виж още ли е активен сигналът.
Тамар...
Какво има?
Липсва.
Сигналът ли?
Системата, не я намирам.
Там е, виж пак.
Не ми е добре.
Али, погледни.
Онзи микробус стои там от доста време.
Омид, ще изчакаме две минути
и ако не тръгне, действаме.
Много благодаря. - Моля.
Ало?
Идват.
Кога дойдоха?
Току-що.
В момента се качват.
Благодаря.
Ставай.
Какво има? - На колене!
Качвай се.
Качи се внимателно.
Слушай, Израиле: Господ, Бог наш, е Господ един.
Тя знае за баща си.
Явно се е свързала с него.
Не е на себе си.
Защо не ми докладва?
Това е златен шанс. Мислех, че ще се стегне.
Яел, край. Качвай я в колата и се изтеглете.
Самолетите са готови, ще пратя Нево.
Тръгвай.
Потеглиха. Не са те.
Чисто е.
Намерете го.
Чухте ли?
Хошен, Берекет, Одем, Яркан, начало на "Райски двери".
Прието, Хошен готов за излитане.
Одем и Берекет готови да излетят едновременно.
Разрешете да минем над вас.
Одем и Берекет, преминете над мен отляво.
Яркан готов за излитане.
Яркан е във въздуха. Успех.
Свържи ме с Нево.
Нево, чуваш ли?
Как върви?
Отлично. - Самолетите излетяха.
Искам да съобщя на премиера,
че ще могат да изпълнят мисията без никакви спънки
и че пилотите са в безопасност.
Всичко ще мине гладко.
Тръгваме.
Какво става?
Добре. Дай да говоря с него, ако обичаш.
Тамар.
Давам ти баща ти.
Току-що са го освободили.
Татко?
Миличка...
Скъпото ми момиче.
Защо плачеш? Недей!
Не плачи.
Недей, съкровище.
Скъпата ми...
Милата ми Сали...
Ало? - Върнете се в убежището.
Пригответе се за извеждане, а Мохамад да се отърве от иранеца.
Превод Боряна Богданова